FĠIEĦ IL-PATRLINA SANTA LIENA 150 Sena ta' Storja Glorjuża siltiet Mill-Aktar Avvenimenti Importanti Tal-Każin Santa Liena Banda Duke Of Connaught's Own 1865 - Mro Tommaso Galea, ispirat mill-entużjażmu li kien inħoloq f'diversi lokalitajiet, ħeġġeġ lil wieħed mill-mużiċisti tiegħu, s-Sur Karm Borg, sabiex jibda jlaqqa' numru ta' allievi u jħarriġhom strument tal-mużika lejn il-bidu tal-1863. Meta ra li n-numru tlaqqa' sew, fl-1865 għaqqad banda bl-isem ta' 'Filarmonica Sant'Elena', u daqqet l-ewwel programm tagħha fi Pjazza Sant'Elena. 1871 F'Mejju ta' din is-sena, il-banda taħt id-direzzjoni ta' Mro Tommaso Galea, daqqet programm mużikali fi Pjazza Sant'Elena fl-okkażjoni tal-festa tal-Madonna tad-Duttrina tal- 1871, li dak iż-żmien kienet b'saħħitha u popolari kważi daqs il-festa titulari ta' Santa Liena. 1872 — Mro Tommaso Galea ikkompona l-ewwel Inno di Gloria ad unur Sant'Elena, b'versi tal-Kanonku Dun Ġwann Buġeja bil-lingwa Taljana. Dan l-innu ndaqq għall-ewwel darba fis-26 ta' Awwissu ta' din is-sena. 1881 - Insibu li f'din is-sena l-banda kienet magħrufa bl-isem ta' Società Filarmonica di Birchircara, u kellha s-sede tagħha f'dan l-indirizz: 24, Triq Santa Liena, fejn illum hemm il-maħżen tal-Għaqda tal-Armar Sant'Elena. 1890 - L-isem tal-banda kien inbidel għal dak ta' Società Filarmonica L Alleanza. Bħala president u segretarju kellha lill-Prokuratur Legali Costantino Fenech, iz-ziju tas-Sur Tommaso Fenech. 1893 — Nhar il-11 ta' Ġunju ta' din is-sena, is-Surmast Galea miet fl-età ta' 66 sena. Fil-funeral tiegħu, ħadu sehem il-Filarmonica LAlleanza u l-Filarmonica La Stella, fejn iż-żewġ baned daqqew marċi funebri kompożizzjonijiet kollha tal-istess Mro Tommaso Galea. Il-Filarmonica La Stella kienet banda oħra Karkariża li ffurmat fl-1890 u waqfet fl-1904. Is-suċċessur ta' Mro Tommaso Galea kien Costantino Fenech, li kien ukoll President tas-Soċjetà. 1895 — Il-President u Surmast Costantino Fenech sejjaħ seduta li fiha ġie deċiż li l-isem tal- banda L Alleanza jinbidel għall-Società Filarmonica Sant'Elena, u s-Soċjetà żżomm ir-rabta ta' LAlleanza billi l-każin jissemma Circolo Leone XIII għall-Papa li waqqaf il-Konċilju Vatikan l-Ewwel. Bħala surmast direttur tal-banda ġie appuntat l-Għawdxi Mro Antonio Micallef. 1900 -— F'Awwissu ta' din is-sena, is-Surmast Direttur Raffaele Ricci kkompona Inno a Sant'Elena Imperatrice fuq kliem tal-Professur il-Kanonku Dun Ġwann Bugeja. Dan l-Innu l-Kbir, kif inhu magħruf, kiseb popolarità kbira u għadu jindaqq sal-lum il-ġurnata. Każin Santa At FeSa 2015 1903 — F'din is-sena kien hawn Malta l-Altezza Rjali d-Duka ta' Connaught. Fl-istess ħin, il-banda kienet qed thejji biex tagħmel uniformi ġdida. F'seduta tal-kumitat ġie deċiż li ssir uniformi militari u għalhekk marret kummissjoni mmexxija mill-President ta' dik il- ħabta Dr Alfred Parnis għand id-Duka biex tgħarrfu bil-proposta. Id-Duka aċċetta u anke ssuġerixxa li jagħti ismu lill-banda. B'hekk, il-banda reġgħet tgħammdet b'isem ġdid ta' Società Filarmonica Duke of Connaught's Own li żammitu sal-lum. L-uniformi l-ġdida ġiet mżanżna meta d-Duka stieden lill-banda biex tagħmel programm mużikali fil-ġnien privat ta' San Anton. 1908 — Insibu li s-sede tas-soċjetà kien fi Triq Santu Rokku. Il-President kien Domenico Vassallo u Surmast Direttur kien Alfred P. Hare. 1913 - Waqt il-Kungress Ewkaristiku li sar f'pajjiżna, l-Banda Duke of Connaughts Own laqgħet lill-Kardinal Francica Nava fejn akkumpanjatu mill-bidu ta' Fleur-de-Lvs sal- Kolleġġjata bid-daqq ta' marċi. Malli l-Kardinal wasal fil-Kolleġġjata, il-banda daqqet l-Innu tal-Papa u ġie milqugħ b'tislima militari. 1914 - Is-soċjetà biddlet is-sede tagħha minn Triq Santu Rokku għal Pjazza Sant'Elena, u baqgħet topera f'dan il-post sal-1937, sakemm marret fil-post attwali fi Triq il-Wied. 1919 — Wara t-tmiem tal-Ewwel Gwerra Dinjija, il-problema finanzjarja fil-pajjiż f'dawn is-snin kienet waħda kbira u l-poplu kienet qed jgħix fil-faqar u t-tbatija. Din affetwat mhux ftit l-andament tas-soċjetà u l-banda li wasslet biex il-kumitat tas-soċjetà kien jieħu passi drastiċi billi jammonixxi jew jissosspendi għal numru ta' xhur lil dak li jkun kiser dawn ir-regolamenti, jew saħansitra jkeċċih minn membru. Din kienet ir-raġuni għalfejn il-banda tilfet numru ta' bandisti fi ftit xhur. L-inkwiet li kienet għaddejja minnu is-Soċjetà f'dan il-perjodu laħaq il-qofol tiegħu fil-bidu tas-sena 1919. Kien l-istess żmien meta bdiet tiltaqa' l-Assemblea Nazzjonali magħmula wkoll mir-rappreżentanti tal-għaqdiet Karkariżi biex jifforma l-ewwel Gvern awtonomu Malti. F'xi seduti ġenerali tal-kumitat fil-bidu tal-1919, jidher li seħħet qasma bejn il-membri anki minħabba l-fatt li kienu nstabu xi oġġetti neqsin mis-sede tas-soċjetà. Probabbli li waħda mir-raġunijiet għal dan it-tilwim bejn il-membri u l-kumitat tas-Soċjetà kienet proprju ta' natura politika, fejn mhux il-membri kollha kienu jaqblu mal-ideal tal- kumitat li kien mmexxi mill-Avukat Francesco Buhagiar, membru rispettat tal-partit politiku Unione Politica Maltese (il-Partit ta' Panzavecchia). Membri li uħud minnhom riedu bidla fil-kariga ta' President tas-soċjetà. Raġuni oħra li wisq probabbli wasslet għal dan it-tilwim fi ħdan din is-soċjetà kienet ix-xoljiment tal-Kumpanija tat-teatrin fi ħdan is-soċjetà, li ssemmiet aktar qabel. Xi membri ħaduha bi kbira għal din id-deċiżjoni tal-kumitat, u jista jkun li minn hawn nibtet l-ideà li huma jaħtfu il-każin f'idejhom. F-esta2015 Każin Santa Liena Kunċert tal- -Millenju fl- aħħar tal-1999 jitwaqqaf iċ-Circolo Sant'Elena, illum magħrufa bħala l-Għaqda Mużikali Sant'Elena. F'Awwissu tal-istess sena, L-istatwa ta' Santa Liena nġiebet lura Birkirkara wara li ġiet indurata mill-ġdid u kienet akkumpanjata minn ħdejn l-Istazzjon tal-Ferrovija sal-knisja Kolleġġjata fost l-oħrajn mill-Banda Duke of Connaughts Own. 1923 - F'Novembru, il-President tas-soċjetà l-Avukat Francesco Buhagiar, ġie elett fil- Parlament f'isem il-Partit Nazzjonalista ta' Panzavecchia (UPM) fejn ukoll kien maħtur Prim Ministru ta' Malta. 1926 — F'Settembru Il-Banda Duke of Connaughts Own siefret fil-belt ta' Katanja ġewwa Sqallija fejn għamlet programm li kien milqugħ b'akklamazzjoni kbira u ġiet irregalata standard bl-istemma tal-belt ta' Katanja. 1928 - Il-Banda Duke of Connaughts Own kellha sehem kbir fil Festi Ċentinarji ta' din is- senali kienu qed ifakkru is-16-il ċentinarju mill-mewt tal-Patruna Santa Liena fejn tellgħet programmi mużikali u għamlet ukoll marċ mat-triqat prinċipali ta' Birkirkara. 1929 - Membru attiv fis-Soċjetà, Rosario Micallef, ħa inizjattiva flimkien ma' xi dilettanti tan-nar Karkariżi sabiex tinbena kamra tan-nar sabiex fiha jinħadem nar mill-partitarji tal-banda għall-festi ta' Santa Liena u għall-festa tal-Madonna tad-Duttrina. Din il-kamra ttellgħet propju fuq għalqa, proprjetà ta' Micallef stess ġo sqaq fi Triq Ganu, Birkirkara. 1930 — F'Settembru il-banda marret ġita f'Noto fi Sqallija, l-Italja għall-festa ta' San Corrado. F'Noto, il-banda għamlet marċ filgħodu u iħeor filgħaxija fejn fost l-oħrajn daqqet l-Innu Taljan. Għamlet ukoll programm mużikali f'Villa Umberto. Il-banda ġabet lura magħha Malta tazza tal-fidda rregalata mill-poplu ta' Noto. 1932 - Il-Ħadd 17 ta' Jannar ta' din is-sena waslet u tpoġġiet fil-kampnar tax-xellug tal- Kolleġġjata Elenjana l-qanpiena l-kbira 'Helena' li nħadmet mid-ditta Prospero Barigozzi ta' Milan. Iż-żewġ baned Karkariżi akkumpanjaw il-qanpiena minn Fleur de Lvs sa fuq iz- zuntier tal-Kolleġġjata quddiem pjazza ippakkjata bin-nies. 1937 - Jum memorabbli għas-soċjetà kien il-Ħadd 12 ta' Diċembru 1937 meta ħalliet is- sede tagħha f'numri 1 sa 4, Pjazza Santa Liena u niżlet bmarċi brijużi mid-dar l-antika għal dik l-ġdida u kbira f'post prominenti fi Triq il-Wied. 1941 - Fit-Tieni Gwerra Dinjija, is-Soċjetà Każin Santa Liena Banda Duke of Connaught's Own ttrasformat ruħha f'refuġju fejn laqgħet 136 ruħ, evakwati minn djarhom fil- Kottonera, serva wkoll bħala l-Uffiċċju tar-Reġistru Pubbliku, wara li dan iċċaqlaq mill- Belt Valletta u anki ospita klassi primarja tal-iskola tal-Gvern. Fest,201 La) Każin KEE Liena PIZZAsPASTAeGRILL- Naxxat Road, Bitkirkara (near Calleja Ligħt Shop) 1944 — Nhar il-Ħadd 19 ta' NovembrU, il-Banda Duke of Connaughts Own akkumpanjat fil-pellegrinaġġ storiku meta l-istatwa tal-Immakulata Kunċizzjoni ta' Bormla u l-kwadru tagħha nkurunat, wara li kienu miżmuma fil-Kolleġġjata ta' Birkirkara matul il-Gwerra. Dan il-pelegrinaġġ għadda minn quddiem is-sede tas-soċjetà fi Triq il-Wied. 1945 — Fl-1 tOttubru tal-1945 l-Kaptan, aktar tard Maġġur, Anthonv Aquilina nħatar Surmast Direttur tal-istess banda u dam fil-kariga sas-sena 1956. 1948 - Il-planċier l-ġdid tas-soċjetà ġie armat għall-ewwel darba għall-wiri fil-Ġnien tal- Argotti fil-Furjana waqt fiera suċċess li organizzat is-soċjetà. Ġimgħa wara ġie inawgurat dan il-planċier il-ġdid fi Pjazza Sant'Elena u mbierek mill-Wisq Reverendissmu Dekan Dun Kostantino Muscat. F'din l-okkażjoni l-banda tellgħet programm memorabbli taħt il-patroċinju tal-Prim Ministru, it-Tabib Paul Boffa. 1950 — Wara erbatax-il sena, ġiet solvuta il-kwistjoni tal-Ġuspatronat u ġeġgħu bdew il- festi esterni f'Birkirkara. Fl-okkażjoni tal-Festa tas-Salib Mqaddes, saret il-purċissjoni bil- vara ta' Santa Liena bis-sehem taż-żewġ baned Karkariżi. Il-Banda Duke of Connaught Own għamlet ukoll programm mużikali fuq il-planċier l-ġdid fi Pjazza Sant'Elena. Fil-festi titulari speċjali, il-purċissjoni ta' Santa Liena saret filgħaxija u għaddiet minn Triq il-Wied. 1956 — F'Mejju nħatar surmast direttur ġdid, Mro Carmelo Brincat. Dan is-surmast jibqa' mfakkar għall-Innu tal-Band li hu kkompona fl-1965 fil-festi ċentinarji tas-soċjetà. 1960 - F'Birkirkara ġew iċċelebrati festi ċentinarji speċjali f'ġieħ l-Appostlu Missierna San Pawl sabiex ifakkru l-1900 anniversarju mill-miġja tal-Appostlu qaddis f'Malta. 1964 - Nhar il-Ħadd 20 ta' Settembru filgħaxija, il-Banda Duke of Connaughts Own kienet l-aħħar banda Maltija li daqqet il-God Save bħala l-innu uffiċċjali f'pajjiżna. Dan seħħ meta hi tellgħet quddiem il-Ġnien tal-Mall, il-Furjana taħt id-direzzjoni ta' Mro Carmelo Brincat. Dakinhar, ftit passi bogħod saret iċ-ċerimonja tal-għoti tal-Indipendenza. Minn dak in-nhar l-Innu Malti beda jindaqq flok dak ingliż. 1965 — Is-soċjetà organizzat festi speċjali sabiex ifakkru l-Ewwel Ċentinarju mit-Twaqqif tal-ewwel Banda Karkariża. Il-qofol tal-festi kien il-programm li l-banda għamlet fuq il- planċier nhar il-Ħadd 22 t'Awwissu ħdejn il-każin ta' Birkirkara EC., fil-Wied, ftit passi bogħod mill-każin. F'din il-festa żżanżan Innu tal-Banda ġdid, versi tal-poeta Karkariż Ġorġ Portelli u mużika tas-Surmast Direttur Carmelo Brincat. 1968 — Fit-2 ta' Jannar miet is-Surmast Direttur tal-Banda Carmelo Brincat fl-età ta' 71 sena u sarlu funeral mill-aktar meqjus u rispettabbli bis-sehem tal-Banda Duke of Connaughts Own. Mro Emmanuel Brincat wiret il-bakketta ta' missieru u ġie appuntat bħala s-Surmast Direttur l-ġdid. Fest32015 b li IG - Każin kill A i - GI 201 Li Fix-xahar ta' Lulju, l-ogħla kariga ċivili f'pajjizna. Nhar is-Sibt 27 ta' Novembru, is-soċjetà stiednet lill-Eċċellenza Tiegħu Sir Anthonv Mamo u s-Sinjura Tiegħu wara li ġie appuntat Gvernatur Ġenerali ta' Malta. Huma ġew milqugħa mill-banda bid-daqq tal-Innu Nazzjonali Malti. Fl-istess sena, Dr. Joseph M. Fenech nħatar President tas-soċjetà u dam f'din il-kariga sal- 2005 meta mar jiltaqa' mal-Mulej. 1977 - F'Mejju Mro Andrew Coleiro, dak iż-żmien Assistent Surmast u għalliem tal-allievi, ġie maħtur bħala s-Surmast Direttur l-ġdid tal-Banda. Is-Surmast Coleiro ħadem ħafna għall-avvanz tal-banda u bla dubju jibqa' msemmi għar-repertorju kbir ta' marċi brijużi u melodjużi li jpaxxu l-widna. 1978 - Din is-sena ħabtet l-1650 anniversarju mill-mewt tal-patruna Santa Liena. Għalhekk, f'Birkirkara saru festi biex jitfakkar dan l-avveniment storiku. Saru festi kbar fejn il-Banda Duke of Connaughts Own ħadet sehem fl-Akkademja Mużiko-Letterarja fil-Bażilika Elenjana. Għamlet ukoll marċ brijuż mat-toroq prinċipali ta' Birkirkara fl- okkażjoni tal-Ewwel u l-Aħħar jum tat-Tridu, kif ukoll f'jum il-festa il-Ħadd filgħodu li beda minn Pjazza Sant'Elena. Filgħaxija il-puċissjoni bl-istatwa ta' Santa Liena kienet għal darboħra għaddiet minn quddiem is-'sede' tas-Soċjetà fi Triq il-Wied. 1984 — Fl-okkażjoni tal-festa titulari, iżżanżnet l-statwa ta' Santa Liena tas-soċjetà li tintrama quddiem il-każin, xogħol l-istatwarju Għawdxi Michael Camilleri Cauchi. 1987 — Fl-okkażjoni tal-festi speċjali f'għeluq il-150 sena minn meta nħadmet l-istatwa titulari ta' Santa Liena, saru festi speċjali bis-sehem tal-Banda Duke of Connaughts Own fejn għal-darboħra il-purċissjoni saret filgħaxija u għaddiet minn Triq il-Wied. 1988 — Għall-festa ta' Santa Liena, ġiet mżanżna l-isatwa tas-Soċjetà ta' Kostantinu Manju riekeb fuq iż-żiemel, xogħol l-istatwarju Għawdxi Michael Camilleri Cauchi. Għall-festi tal-Milied ta' din is-sena, is-Soċjetà organizzat kampanja ta' pubbliċità u ġbir ta' fondi b'riżq il-Malta Communitv Chest Fund. Is-Sur Paul Xuereb, Aġent President tar-Repubblika ta' Malta, akkumpanjat mis-Sinjura tiegħu, għamlu żjara lis-socjetà f'din l-okkażjoni. Huma ġew milqugħa quddiem is-sede tas-soċjetà mill-Banda Duke of Connaughts Own li daqqet l-Innu Nazzjonali Malti. Aktar tard, l-Aġent President Xuereb kien laqa' delegazzjoni tas-soċjetà fil-Palazz ta' San Anton 1989 — Fl-okkażjoni tal-festi sabiex ifakkru l-25 anniversarju tal-Indipendenza ta' Malta., il-banda ġiet mistiedna tieħu sehem f'maratona tal-baned. 1990 — Din kienet sena speċjali għas-soċjetà, hekk kif din fakkret il-125 anniversarju mit- twaqqif tagħha. Għaldaqstant, ġie mfassal programm t'attivitàjiet soċjokulturali, programm mill-allievi u Akkademja mużikoletterarja fil-Bażilika Kolleġġjata Elenjana. F'Mejju ta' din is-sena il-banda wkoll daqqet quddiem is-sede sabiex issellem lill-Qdusija Tiegħu l-Papa Ġwanni Pawlu II fl-okkażjoni taż-żjara tiegħu f'Malta. Wara l-festa tal-1990 ġie mwaqqaf Kumitat Żgħażagħ fi ħdan din is-Soċjetà, l-ewwel wieħed tax-xorta tiegħu ġewwa Birkirkara. 1994 Fid-19 ta' Novembru, Jum it-Tifkira, iż-żewġ baned ewlenin Karkariżi, il-Banda Duke of Connaughts Own u l-Banda Sant'Elena akkumpanjaw l-istatwa devota tal-Immakulata Kunċizzjoni ta' Bormla li sar sabiex ifakkar il-50 anniversarju mill-pellegrinaġġ storiku. Fost l-oħrajn anki din id-darba dan il-pellegrinaġġ għadda minn quddiem is-sede tas- soċjetà fi Triq il-Wied. 1995 - Tfakkar il-130 anniversarju mit-twaqqif tas-Soċjetà kif ukoll il-ħames anniversarju mit-twaqqif tal-Kumitat Żgħażagħ. Saru żewġ programmi kbar mill-banda, wieħed fil- Kulleġġ San Alwigikif ukoll Akkademja fil-Bażilika. Wara l-festa tal-1995, bejn it-28 t'Ottubru u l- 5 ta' Novembru, il- Banda Duke of Connaught's Own, immexxija mill-ufficjali tal-kumitat u s-Sindku ta' Birkirkara s-Sur George Debattista, għamlet żjara soċjokulturali ġewwa Sorrento, l-Italja. Il-banda, taħt id-direzzjoni tas- Surmast Direttur Andrew Coleiro, esegwiet programmi fil-Chiostro di San Francesco. 1999 - Għall-ewwel darba fis-sede tas-Soċjetà, ittellgħet wirja sagra fil-ġranet tal-Ġimgħa Mqaddsa u nfetħet lejlet Jum id-Duluri mill-Prepostu Kan. F'Marzu tal-1999 il-Banda Duke of Connaughts Own siefret it-Tuneżija, fejn flimkien mal-banda Għawdxija min-Nadur Imnarja, daqqet fil-Karnival ta' Tuneż f'Hamamet fejn ferrħet lill-pubbliku b'marċi karnivaleski, Għall-ewwel darba f'Malta it-tliet baned Karkariżi daqqew taħt l-istess saqaf fl-istess ġurnata fis-sala Dar il-Mediterran għall-Konferenzi fil-Belt Valletta fil-Kunċert tal-Millenju organizzat mill-Kunsill Lokali ta' Birkirkara nhar il-Ġimgħa 3 ta' Diċembru 1999. 2000 - Tfakkar il-ħamsin sena minn meta il-Kolleġġjata Elenjana ġiet mgħollija għat-titlu ta' Bażilika Minuri. Lejlet il-festa tas-Salib Imqaddes, nhar it-2 ta' Mejju, il-Banda Duke of Connaughts Own esegwiet Akkademja vokali u strumentali fil-Bażilika fuq stedina tal- Kapitlu Elenjan. Għal darboħra il-purċissjoni bl-istatwa ta' Santa Liena saret filgħaxija u għaddiet minn Triq il-Wied fost l-oħrajn bis-sehem tal-Banda Duke of Connaughts Own. 2003 - Il-Banda Duke of Connaughts Own tellgħet Akkademja fil-Bażilika Kolleġġjata Elenjana sabiex tfakkar il-1675 sena mill-mewt u l-gloriifikazzjoni tal-patruna Santa Liena. Saru festi speċjali u l-purċissjoni bl-istatwa ta' Santa Liena reġgħet għaddie tminniriq il- l-esta 201 5 Każin Santa Liena Ba ka - Wied bis-sehem taż-żewġ baned Elenjani Karkariżi. 2004 - Is-Soċjetà organizzat għall-ewwel darba f'Birkirkara mixja Bibblika u paegent mat- toroq ewlenin fi żmien il-Ġimgħa Mqaddsa, fejn il-banda tat ukoll is-sehem tagħha. 2005 — Fl-24 ta' Marzu ħalla din id-dinja l-eks-President maħbub tas-Soċjetà, l-Dr. Joseph M. Fenech, kariga li dam jokkupa għal 36 sena. L-eks-President ingħata l-aħħar tislima waqt korteo funebri mmexxi mill-Banda Duke of Connaughts Own minn quddiem is-sede tas-Soċjetà sal-Bażilika Elenjana, fejn saret il-quddiesa funebri. Bħala suċċessur tas-Sur Joe inħatar Dr Carmel Chircop, il-President attwali tas-Soċjetà. Matul din is-sena is-Soċjetà fakkret 140anniversarju mit-twaqqiftagħha billi tellgħetkunċert fis-sala Sir Temi Zammit fl-Università ta' Malta f'Tal-Qroqq. Minbarra l-anniversarju tal- banda, fl-2005 Birkirkara kienet qiegħda tiċċelebra t-375 sena mit-twaqqif tal-Kolleġjata tagħha. Il-Kapitlu Elenjan flimkien mas-Soċjetà Dun Filippu Borgia u l-Banda Duke of Connaughts Own organizzaw Akkademja fil-Bażilika Kolleġjata Elenjana nhar id-29 t'April. 2006 — Iżżanżnet statwa ġdida, dik ta' Kristu Redentur, għal żmien il-Ġimgħa Mqaddsa, kapulavur tal-istatwarju Għawdxi l-Kavallier Michael Camilleri Cauchi. 2007 — Iż-żewġ baned Karkariżi akkumpanjaw il-korteo funebri tal-ħames vittmi Karkariżi tal-kamra tan-nar sal-Bażilika Elenjana, liema traġedja seħħet fit-27 ta' Ġunju. Fis-16, 17 u 18 ta' Novembru tal-istess sena is-Soċjetà tellgħet d-dramm li Helena ġewwa l-Istitut Kattoliku, il-Furjana, dramm li kien tassew wirja ta' talent Karkariż. 2008 - Mro Roderick Bugeja ġie maħtur Surmast Direttur ġdid minflok Mro Andrew Coleiro li dam jidderieġi l-banda għal 31 sena sħaħ. Matul din is-sena wkoll twaqqfu ta' tliet sottokumitati fi ħdan is-soċjetà, Kummissjoni TEAK, Radju Elenjani u Sezzjoni Nisa. Infatti fl-24 ta' Lulju ġie inawgurat Radju Elenjani, frekwenza 95.8 FM. Matul din is-sena wkoll, inbeda il-proġett strutturali fis-sede tas-soċjetà, proġett li kien jinvolvi is-sulari kollha tal-każin kif ukoll il-'basement'. 2009 - Twaqqfet id-Dukes Festival Band, banda magħmula minn 18-il bandist bi strumenti tar-ramm u batterija taħt id-direzzjoni tal-Assistent Surmast attwali Aurelio Belli. Fl-istess sena is-soċjetà tellgħet l-attività kbira Luminarja Folk Festival b'rabta mal-festa tal-Imnarja nhar it-28 ta' Ġunju. 2010 - Ġew imfakkra żewg anniversarji importanti tas-Soċjetà, il-145 anniversarju mit- twaqqif tas-Soċjetà u l-20 sena ta' Kumitat Żgħażagħ. Itella' kemm programm Annwali mill- banda taħt id-direzzjoni Mro Roderick Bugeja fis-sala Sir Temi Zammit fl-Università ta' Malta, u kemm kunċert mid-Dukes Festival Band taħt id-direzzjoni ta' Mro Aurelio Belli. Fit-18 t'April, il-bandisti tat-tliet baned Karkariżi sellmu lil Papa Benedittu XVI waqt li għadda minn quddiem Triq il-Wied fiż-żjara li kien għamel f'Malta. 2011 - Għall-ewwel darba f'Birkirkara s-Soċjetà Każin Santa Liena Banda Duke of Connaughts Own b'kollaborazzjoni mal-Kunsill Lokali ta' Birkirkara ttella' The Birkirkara International Music Festival li ħa post il-Lejla Maltija ta' qabel il-festa titulari. 2012 — Fl-okkażjoni tat-tliet anniversarji, il-175 sena mill-wasla tal-istatwa titulari maestuża ta' Santa Liena, il-175 sena mill-mewt ta' Vincenzo Borg Brared, kif ukoll is-17- il mitt sena mid-dehra tas-Salib lil Kostantinu l-Kbir, ġiet imtella' Akkademja miż-żewġ baned Elenjani, Duke of Connaughts Own u Sant'Elena fi Pjazza Sant'Elena fil-preżenza tal-istatwa maestuża tal-patruna Santa Liena f'nofs iż-żewġ baned. 2014 — Fit-12 t'Awwissu ttellgħet Akkademja fil-Bażilika minn banda magħmula mill- bandisti taż-żewġ Soċjetàjiet mużikali Duke of Connaughts Own u Sant'Elena, fl-okkażjoni tal-inawgurazzjoni tar-restawr li sar fuq l-istatwa titulari ta' Santa Liena. 2015 - F'din is-sena is-Soċjetà Każin Santa Liena Banda Duke of Connaughts Own qiegħda tfakkar il-150 anniversarju mit-twaqqif tagħha, storja glorjuża mimlija avvenimenti memorabbli. Fl-istess sena din is-soċjetà qiegħda wkoll tiċċelebra l-25 sena mit-twaqqif tal-Kumitat Żgħażagħ fi ħdanha. Għaldaqstant is-Soċjetà ħasbet biex tiċċelebra dan l-anniversarju kif tabilħaqq jixraq. F'Ottubru 2014 il-Kumitat Eżekuttiv ħatar sottokumitat sabiex jipproponi programm tattivitàjiet matul is-sena 2015. Għal dawn iż-żewġ anniversarji importanti ġie mfassal motto li jgħid 150 Sena Banda F'Ġieħ il-Patruna Santa Liena. Barra minn hekk, il-kumitat xtaq li okkażjoni bħal din tiġi mfakkra wkoll b'logo. Għal dan il-għan intgħażel l-artist bravu żagħżugħ Għawdxi l-Kavallier Adonai Camilleri Cauchi, li pitter disinn tassew sabiħ kif jidher fir-ritratt ta' taħt. Skont Adonai Camilleri Cauchi stess, dan il-logo għandu tifsira, fejn fil-parti ċentrali nsibu figura femminili li tirrappreżenta l-mużika fil-libsa ta' surmast tal-banda, imlibbsa bl-ilwien tal-istess Soċjetà, l-aħmar u l-isfar. Din il-figura tidher tidderieġi l-mużiċisti ċkejknin bi strumenti konnessi mal-banda tradizzjonali u min-naħa l-oħra tħaddan is-simbolu tal-Imperatriċi Elena, li mit-twaqqif tagħha s-soċjetà kienet u għadha żżomm bħala l-għan ewlieni. Dan il-logo huwa ġabta ta' allegorija mużikali ta' din is-Soċjetà. AWGURI KAŻIN SANTA LIENA BANDA DUKE OF CONNAUGHT'S OWN F'GĦELUQ IL-150 ANNIVERSARJU